Diari Oficial de la Generalitat Valenciana


Sumari del DOGV 8643, del 26-09-2019 (2019/9040)

RESOLUCIÓ de 24 de setembre de 2019, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes destinades al foment d'instal·lacions d'autoconsum d'energia elèctrica, amb càrrec al fons de promoció previst en el marc del Pla eòlic de la Comunitat Valenciana, per a l'exercici 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8643

Data del DOGV
:   26-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9040


Data del document
:   24-09-2019

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 24 de setembre de 2019, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes destinades al foment d'instal·lacions d'autoconsum d'energia elèctrica, amb càrrec al fons de promoció previst en el marc del Pla eòlic de la Comunitat Valenciana, per a l'exercici 2019. [2019/9040]  
Per mitjà de la Resolució de 28 de gener de 2019, del president de l'Institut Valencià de Competitivitat Empresarial (IVACE), es convoquen les ajudes destinades al foment d'instal·lacions d'autoconsum d'energia elèctrica, amb càrrec al fons de promoció previst en el marc del Pla eòlic de la Comunitat Valenciana per a l'exercici 2019 (DOGV 8477, 01.02.2019).  
En l'article 2 d'aquesta resolució s'estableix que l'import de la dotació pressupostària previst en el mateix és d'1.400.000 euros, així com que aquest es podrà incrementar quan es produïsca un augment del crèdit disponible procedent d'altres convocatòries en les quals s'hagen resolt sol·licituds per import inferior a la despesa inicialment prevista, o de les quals es deriven obligacions liquidades o reconegudes per un import inferior a l'ajuda que va ser concedida en el seu moment, a través de la corresponent modificació de la present resolució, que serà publicada en la Base Nacional de Dades de Subvencions (BNDS) i butlletins que corresponga.  
Les quantitats no concedides en la convocatòria de l'exercici 2017, han generat uns sobrants per a l'exercici de 2019 que pugen a 1.000.000 euros.  
Vista la proposta de la Direcció General de l'IVACE, i de conformitat amb l'informe de l'Àrea de data 17 de setembre de 2019, de Planificació, Estudis i Energies Renovables de l'IVACE, en el qual es proposa l'ampliació del pressupost de la convocatòria a fi de poder donar suport al major nombre de projectes possible dels que reunisquen els requisits per a ser aprovats, tenint en compte el nombre de sol·licituds presentades i les intensitats màximes d'ajuda previstes en la convocatòria.  
  
En virtut del que antecedeix, i de conformitat amb el que s'estableix en l'article 2.2 de la Resolució de 28 de gener de 2019, del president de l'IVACE, i en l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
Ampliar en 1.000.000 d'euros la dotació pressupostària corresponent a la convocatòria de les ajudes destinades al foment d'instal·lacions d'autoconsum d'energia elèctrica, amb càrrec al fons de promoció previst en el marc del Pla eòlic de la Comunitat Valenciana per a l'exercici 2019, aprovada per la Resolució de 28 de gener de 2019, del president de l'IVACE. El pressupost total per a aquesta convocatòria serà, en conseqüència, de 2.400.000 euros, amb càrrec a la línia pressupostària PT055000, «Finançament empresarial de centres tecnològics i altres entitats».  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
Contra aquest acte, que posa fi a la via administrativa, podrà interposar-se en el termini d'un mes un recurs potestatiu de reposició davant el mateix òrgan que ha dictat la resolució, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos, un recurs contenciós administratiu, davant el jutjat contenciós administratiu corresponent, de conformitat amb el que es preveu en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
  
València, 24 de setembre de 2019.- El president de l'IVACE: Rafael Climent González.